

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԿՈՏԱՅՔԻ ՄԱՐԶՊԵՏ**

2301, ք. Հրազդան, Կենտրոն, Սահմանադրության հրապարակ, 1 շենք,Հեռ. (+374 223) 2 36 63, 2 37 13, էլ.փոստ [kotayk@mta.gov.am](mailto:kotayk@mta.gov.am)

**26.03.2024թ. № 01/05/02234-2024**

**Ի կատարումն՝ 22.03.2024թ. № ԳՍ/15.4/9219-2024**

**հանձնարարականի**

**ՀՀ ԿՈՏԱՅՔԻ ՄԱՐԶԻ**

**ԱԲՈՎՅԱՆ ՀԱՄԱՅՆՔԻ ՂԵԿԱՎԱՐ**

**ԷԴՈՒԱՐԴ ԲԱԲԱՅԱՆԻՆ**

**Հարգելի պարոն Բաբայան**

<<Հանրային ծառայության մասին>> ՀՀ օրենքի 3-րդ հոդվածի 4-րդ մասի համաձայն՝ համայնքային ծառայությունը մասնագիտական գործունեություն է, որն ուղղված է Հայաստանի Հանրապետության օրենքներով և համապատասխան ավագանու որոշումներով տեղական ինքնակառավարման մարմիններին վերապահված լիազորությունների իրականացմանը: Նշված դրույթից բխում է, որ համայնքապետարանի աշխատակազմում մասնագիտական գործառույթները պետք է իրականացվեն համայնքային ծառայության պաշտոններ զբաղեցնող անձանց կողմից։

Աբովյանի համայնքապետարանի աշխատակազմի հաստիքացուցակի <<Քաղաքացիական աշխատանք կատարողներ>> բաժնում նախատեսված են <<Համայնքային կառավարման տեղեկատվական համակարգի կառավարիչ>>, <<Սպորտային միջոցառումների կազմակերպման և անցկացման պատասխանատու>>և <<Շինարարական աշխատանքների հսկողություն իրականացնող>>, իսկ <<Տեխնիկական սպասարկման անձնակազմ>> բաժնում՝ <<Հարկահավաք>> անվանմամբ հաստիքներ։ Թվարկված հաստիքների անվանումներից կարելի է ենթադրել, որ նշված հաստիքները զբաղեցնող անձինք իրականացնում են մասնագիտական գործառույթներ։

Ելնելով վերոգրյալից՝ առաջարկում եմ վերոնշյալ հաստիքները ներառել համայնքային ծառայության պաշտոնների ցանկում։

**ՀԱՐԳԱՆՔՈՎ՝**



**ԱՀԱՐՈՆ ՍԱՀԱԿՅԱՆ**

ՏԻ և ՀԳՄ հարցերով վարչության պետ Հարություն Ալեքսանյան, հեռ. (0223) 2-73-01

Կատարող` Սամվել Սահակյան, հեռ. (0223) 2-34-13